smcproject/ml-wiki-sentences huggingface dataset:
വിശുദ്ധ മറിയത്തിന്റെ നാമധേയത്തിലാണ് പള്ളി സ്ഥാപിച്ചിരിക്കുന്നത്.
ആയിരം മാപ്പിളമാർക്ക്‌ വേണ്ടി ആയിരത്തിൽ വെച്ച പള്ളി എന്നാണ് ആരക്കുഴ പള്ളി അറിയപ്പെടുന്നത്.
എ.ഡി 999-ൽ ആരക്കുഴ പള്ളി സ്ഥാപിതമായെന്ന് കരുതപ്പെടുന്നു.
മാർ ഗ്രിഗറി കരോട്ടമ്പറയിൽ ആരക്കുഴ പള്ളിയിൽ ആരക്കുഴ ഫൊറോനയുടെ കീഴിലുള്ള ഇടവക പള്ളികൾ മീങ്കുന്നം പള്ളി അരിക്കുഴ പള്ളി പെരിങ്ങഴ പള്ളി പെരുമ്പല്ലൂർ പള്ളി തോട്ടക്കര പള്ളി നാഴികക്കല്ലുകൾ പ്രധാന്യം ദിവസം ദേവാലയം നിർമ്മാണം സിമിത്തേരി ദേവാലയ വെഞ്ചിരിപ്പ് ഇടവക സ്ഥാപനം വൈദിക മന്ദിരം പ്രധാന സ്ഥാപനങ്ങൾ സെന്റ്.
ജോസഫ്സ് എച്ച്.എസ്സ്.
ആരക്കുഴ സെന്റ്.
മേരീസ് എച്ച്.എസ്സ്.
ആരക്കുഴ അവലംബം ↑ ↑ പുറത്തേക്കുള്ള കണ്ണികൾ കോതമംഗലം രൂപതയുടെ ഔദ്യോഗിക വെബ്‌സൈറ്റ് Archived 2013-09-08 at the Wayback Machine .
സെന്റ് മേരീസ് ഫൊറോനാ പള്ളി, അതിരമ്പുഴ ഇംഗ്ലീഷ് വിലാസം https://ml.wikipedia.org/wiki/Athirampuzha_church
കോട്ടയം ജില്ലയിലെ അതിരമ്പുഴയിൽ സ്ഥിതി ചെയ്യുന്ന ഒരു ക്രൈസ്തവ ദേവാലയമാണ് അതിരമ്പുഴ സെന്റ് മേരീസ് ഫൊറോനാ പള്ളി .
എ.ഡി 337-ൽ സ്ഥാപിതമായ കുറവിലങ്ങാട് പള്ളിയുടെ കുരിശുപള്ളിയായാണു അതിരമ്പുഴ പള്ളി സ്ഥാപിതമാകുന്നത്.
യാതൊരുവിധ യാത്രാ സൗകര്യങ്ങളും ഇല്ലാതിരുന്ന കാലത്ത് അതിരമ്പുഴ-മാടപ്പാട് ഭാഗക്കാർക്ക് ആദ്ധ്യാത്മികാവിശ്യങ്ങൾക്ക് പതിനഞ്ച് കിലോമീറ്ററോളം യാത്രചെയ്ത് കുറവിലങ്ങാട് പള്ളിയിൽ എത്തണമായിരുന്നു.
ഈ സാഹചര്യത്തിലാണു എ.ഡി 835-ൽ പരിശുദ്ധ കന്യാമറിയത്തിന്റെ നാമധേയത്തിൽ അതിരമ്പുഴയിൽ പള്ളി സ്ഥാപിതമാകുന്നത്.
പള്ളി സ്ഥാപനത്തെപറ്റിയുള്ള പ്രചുര പ്രചാരം നേടിയ ഒരു ഐതിഹ്യം ഉണ്ട്.
പ്രസിദ്ധമായ എട്ടൊന്നുശേരി ഇല്ലത്തെ മൂത്ത നമ്പൂതിരിക്ക് വേളി കഴിഞ്ഞ് ഏറെക്കാലമായിട്ടും സന്താനഭാഗ്യമുണ്ടായില്ല.
ഹൈന്ദവ ആചാര പ്രകാരമുള്ള പൂജകളും നേർച്ചകളുമൊന്നും ഫലപ്രാപ്തിയിലെത്തിയില്ല.
ഇല്ലത്തെ ആശ്രിതനായ പേരൂർത്താഴെ മാപ്പിളയുടെ നിർദ്ദേശപ്രകാരം ഇല്ലക്കാർ പരിശുദ്ധ കന്യാമറിയത്തോട് പ്രാർത്ഥിച്ചു.
കൂട്ടായ പ്രാർത്ഥന ഫലിച്ചു.
അന്തർജനം ഒരു ആൺകുഞ്ഞിനെ പ്രസവിച്ചു.
പേരൂത്താഴെ മാപ്പിളക്ക് നൽകിയ വാഗ്ദാനമനുസരിച്ച് ഉദ്ദിഷ്ടകാര്യ സാദ്ധ്യത്തിനു നന്ദി സൂചകമായി ഇല്ലത്തുനിന്നും ദാനം ചെയ്ത പുരയിടത്തിലാണത്രെ പരിശുദ്ധ കന്യാമറിയത്തിന്റെ നാമത്തിൽ ആദ്യത്തെ പള്ളി ഉണ്ടായത്.
ഇന്ന് ചെറിയ പള്ളി സ്ഥിതി ചെയ്യുന്ന സ്ഥലമാണു ഈ പുരയിടം.
കാലക്രമത്തിൽ പരിശുദ്ധ അമ്മയുടെ പേരിലുള്ള ഈ പള്ളി കാഞ്ഞിരത്തിനാൽ പുരയിടത്തിലേക്ക് (ഇന്നു വലിയ പള്ളി സ്ഥിതി ചെയ്യുന്ന സ്ഥലം) മാറ്റി സ്ഥാപിച്ചു.
1175 വർഷത്തിന്റെ പാരമ്പര്യം പേറുന്ന പരിശുദ്ധ കന്യകാമറിയത്തിന്റെ നാമത്തിലുള്ള പള്ളി അമേരിക്കൻ ശില്പകലാ മാതൃകയിലാണ് നിർമ്മിച്ചിരിക്കുന്നത്.
ദേവാലയത്തിന് 180 അടി നീളവും 55 അടി വീതിയുമുണ്ട് .
മുഖവാരത്തിന് 101 അടിയും മണിഗോപുരത്തിന് 85 അടി ഉയരവുമുണ്ട്.
ഈ മണി ഗോപുരത്തിൽ സ്ഥാപിച്ചിട്ടുള്ള വലിയ മൂന്ന് മണികൾ 1905-ൽ ജർമ്മനിയിൽ നിന്നും കൊണ്ടുവന്നിട്ടുള്ളവയാണ്.
ഈ മണികളിൽ ഏറ്റവും വലുതിൽ ആർക്ക്-എയ്ഞ്ചൽ-സെന്റ് മിഖായേൽ എന്നും രണ്ടാമത്തേതിൽ സാൻ സെബാസ്റ്റ്യൻ- സെന്റ് സെബാസ്റ്റ്യൻ എന്നും ഏറ്റവും ചെറുതിൽ സാന്റ് മരിയ-സെന്റ് മേരി എന്നും ആലേഖനം ചെയ്തിട്ടുണ്ട്.
കർത്താവിന്റെ കുരിശ് മരണത്തെ അനുസ്മരിച്ച് ധ്യാനിക്കുന്നതിന് വേണ്ടി എല്ലാ വെള്ളിയാഴ്ചകളിലും ഉച്ചകഴിഞ്ഞ് മൂന്ന് മണിക്ക് മണി അടിക്കുന്ന പതിവും ഇവിടുണ്ട്.
ചങ്ങനാശ്ശേരി രൂപതയുടെ മെത്രാൻ മാർ ജയിംസ് കാളാശ്ശേരിയുടെ 1928 ഡിസംബർ 29-അം തീയതിയിലെ 13-അം നമ്പർ കല്പനപ്രകാരം1929 ജനുവരി 1-അം തീയതി അതിരമ്പുഴ സെന്റ് മേരീസ് പള്ളി ഫൊറോനാ പള്ളിയായി ഉയർത്തപ്പെട്ടു.
അൾത്താര അൾത്താര
മാതാവിന്റെ കിരീടധാരണം കൊത്തിയെടുത്ത് തങ്കത്താളുകൊണ്ട് നിറം പകർന്നിട്ടുള്ള വിശൃതമായ അൾത്താര അതിരമ്പുഴ പള്ളിയുടെ ഏറ്റവും വലിയ ആകർഷണമാണ്.
ശില്പകലാ വൈദഗ്ദ്ധ്യവും കലാമേന്മയും തികഞ്ഞ ഈ അൾത്താര നൂറ്റാണ്ടുകൾ കഴിഞ്ഞിട്ടും പള്ളി പലപ്രാവശ്യം പുതുക്കി പണിതിട്ടും ഇന്നും മാറ്റമില്ലാതെ വർണ്ണപ്പൊലിമയോടെ നിലകൊള്ളുന്നു.
കരിങ്കൽ കുരിശ് കരിങ്കൽ കുരിശ്
പതിനെട്ടാം ശതാബ്ദത്തിന്റെ ആരംഭത്തിൽ പള്ളിയുടെ പുരോഭാഗത്ത് എട്ട് പട്ടമായി ഒരു കോൽ പൊക്കത്തിൽ തറ കെട്ടി അത്രയും വീതിയിൽ പടികളും നിർത്തി മദ്ധ്യേ തൂണുകളും അതിൽ കരിങ്കൽ വിളക്കുകളും സ്ഥാപിച്ച് പന്ത്രണ്ട് കോൽ പൊക്കത്തിൽ പണികഴിപ്പിച്ചിട്ടുള്ള ഈ കരിങ്കൽ കുരിശ് ഒറ്റക്കല്ലിൽ തീർത്തിട്ടുള്ളതാണ്.
വെള്ളിയാഴ്ച ദിനങ്ങളിൽ ഈ കരിങ്കൽ കുരിശിനോട് ചേർന്ന് സ്ഥാപിച്ചിരിക്കുന്ന ചുറ്റുവിളക്കിൽ എണ്ണ ഒഴിക്കുന്നത് ഇവിടുത്തെ ഒരു വലിയ നേർച്ചയാണ്.
ചെറിയപള്ളി
അതിരമ്പുഴയിലും പരിസര പ്രദേശങ്ങളിലും മസൂരി രോഗം പടർന്നുപിടിച്ച് അനേകമാളുകൾ മരണമടഞ്ഞപ്പോൾ പകർച്ചവ്യാധിയെ തടഞ്ഞു നിർത്തുന്നതിനും രോഗബാധിതർക്ക് സൗഖ്യം ലഭിക്കുന്നതിനുമായി വികാരിയച്ചന്റെ നിർദ്ദേശപ്രകാരം ദേശമൊന്നടങ്കം വി.സെബാസ്ത്യാനോസിന്റെ മാദ്ധ്യസ്ഥം അപേക്ഷിച്ചുവെന്നും അത്ഭുതകരമായി ദേശം ആ മാരകരോഗത്തിൽ നിന്നും വിമുക്തിനേടിയെന്നുമാണ് ഐതിഹ്യം.
നന്ദി സൂചകമായി വി.സെബാസ്ത്യാനോസിന്റെ നാമധേയത്തിൽ ഒരു പള്ളി സ്ഥാപിക്കപ്പെട്ടു.19-അം നൂറ്റാണ്ടിന്റെ ആദ്യ വർഷങ്ങളിൽ, പരിശുദ്ധ കന്യകാമറിയത്തിന്റെ നാമത്തിലുള്ള പള്ളി ആദ്യം സ്ഥാപിക്കപ്പെട്ടതും പ്രസ്തുത പള്ളി കാഞ്ഞിരത്തിനാൽ പുരയിടത്തിലേക്ക് മാറ്റി സ്താപിക്കപ്പെട്ടതുമായ സ്ഥലത്താണ് ഗോഥിക് മാതൃകയിലുള്ള ഈ ദേവാലയം നിർമ്മിക്കപ്പെട്ടത്.
ക്നാനായ സമുദായാംഗമായിരുന്ന പൂതത്തിൽ വല്യമ്മയാണ് പള്ളിനിർമ്മാണത്തിനുള്ള തുക പ്രധാനമായും നൽകിയത്.
1919 ജനുവരി 22 ന് ചങ്ങനാശ്ശേരി രൂപതയുടെ മെത്രാൻ മാർ തോമസ്സ് കുര്യാളശ്ശേരി പുതിയപള്ളി കൂദാശ ചെയ്തു.
മുൻപള്ളി എന്നറിയപ്പെട്ടിരുന്നത് ഇപ്പോൾ ചെറിയ പള്ളി എന്നറിയപ്പെടുന്നു.
ഇന്നും ജാതി മത ഭേതമില്ലാതെ ഈ നാടിന്റെ കാവൽക്കാരനായി വി.സെബാസ്ത്യാനോസിനെ ദേശമൊന്നടങ്കം വണങ്ങുന്നു.
അതിരമ്പുഴ തിരുനാൾ അതിരമ്പുഴ തിരുനാൾ
അതിരമ്പുഴ പള്ളി പരിശുദ്ധ കന്യകാമറിയത്തിന്റെ നാമധേയത്തിലുള്ളതാണെങ്കിലും ഇവിടുത്തെ പ്രധാന തിരുനാൾ ജനുവരിയിൽ ആഘോഷിക്കുന്ന വി. സെബസ്ത്യാനോസിന്റേതാണ്.
ജാനുവരി 19-ന് കൊടിയേറി ഫെബ്രുവരി 1-ന് എട്ടാമിടത്തോടെ സമാപിക്കുന്നു.
ഇരുപതാം തീയതി രാവിലെ 7-ന് വലിയ പള്ളിയിൽ നിന്നും പ്രദക്ഷിണമായി വി. സെബസ്ത്യാനോസിന്റെ തിരു.
സ്വരൂപം ചെറിയ പള്ളിയിലേക്ക് ആഘോഷമായി കോണ്ടുപോകുന്നു.
ജനുവരി 19 മുതൽ 24 വരെയുള്ള ദേശകഴുന്ന് അതിരമ്പുഴയുടെ പ്രത്യേകതയാണ്.
24 ന് വൈകിട്ട് 5 മണി വരെ തിരുസ്വരൂപം ചെറിയ പള്ളിയിലായിരിക്കും പ്രതിഷ്ഠിച്ചിരിക്കുക.
24 ന് വൈകുന്നേരം 5.15 ന് വലിയ പള്ളിയിൽ നിന്നും പരിശുദ്ധ കന്യകാമറിയത്തിന്റെ തിരുസ്വരൂപവും വഹിച്ചുകൊണ്ട് വിഖ്യാതമായ നഗരപ്രദക്ഷിണം നടക്കും.
പ്രദക്ഷിണ മധ്യേ ചെറിയപള്ളിയിൽ നിന്നും വി. സെബസ്ത്യാനോസിന്റെ തിരുസ്വരൂപവും വഹിച്ചുകൊണ്ടുള്ള രണ്ടാമത്തെ പ്രദക്ഷിണവും കൂടിചേർന്ന് ഒന്നായി വലിയ പള്ളിയിലെത്തും.
ഇരുപതോളം തിരുസ്വരൂപങ്ങൾ ഈ പ്രദക്ഷിണത്തിൽ സംവഹിക്കപ്പെടുന്നു.
തീവെട്ടി, ആലവട്ടം, വെഞ്ചാമരം, ചുരുട്ടി മുതലായ അനവധി അനവധി അകമ്പടി കൂട്ടങ്ങളുമായാണ് നഗരപ്രദക്ഷിണം നടക്കുക.
ഇവയെല്ലാം പഴയ മാർത്തോമാ നസ്രാണികൾ അനിഭവിച്ചിരുന്ന 71 പദവികളിൽ പെടുന്നവയാണ്.
ഇതും തിരുനാളിന്റെ പൗരാണികത വിളിച്ചോതുന്നു.
ഇരുപത്തിനാലാം തീയതിയിലെ രാത്രി തിരുനാളിനോടനുബന്ധിച്ചുള്ള വെടിക്കെട്ട്  വളരെ പ്രസിദ്ധമാണ്.
ഇരുപത്തിഅഞ്ചാം തീയതി രാവിലെ 10-ന് വലിയ പള്ളിയിൽ സീറോ മലബാർ സഭയുടെ ഏറ്റവും ആഘോഷപൂർവമായ കുർബാന അർപ്പണം (പരിശുദ്ധ റാസ) നടക്കും.
അവലംബം ഇടവക ഡയറക്ടറി 2005-2006 സെന്റ് മേരീസ് ഫൊറോനാ പള്ളി, അതിരമ്പുഴ പുറത്തേക്കുള്ള കണ്ണികൾ Athirampuzha_Church എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
The official website: http://athirampuzhachurch.org/
സെന്റ് മൈക്കിൾ അലാസ്ക
സെന്റ് മൈക്കിൾ ( Taciq in Central Alaskan Yup'ik ) നോം സെൻസസ് മേഖലയിലുള്ള, യു.എസ്. സംസ്ഥാനമായ അലാസ്കയിലെ ഒരു ചെറുപട്ടണമാണ്.
2010 ലെ സെൻസസ് പ്രകാരം ഈ പട്ടണത്തിലെ ജനസംഖ്യ 401 ആണ്.
യൂപിക് ഗോത്രക്കാരുമായി വ്യാപാരം നടത്തുന്നതിനുള്ള  ഒരു വ്യാപാര കേന്ദ്രമായി1833 ൽ റഷ്യൻ അമേരിക്കൻ കമ്പനി സ്ഥാപിച്ചതാണ് ഈ പട്ടണം.
പട്ടണവും അതു സ്ഥിതി ചെയ്യുന്ന ദ്വീപിനും ദൈവദൂതൻ മിഖായേലിന്റെ പേരാണ് നല്കിയിരിക്കുന്നത്.
1897 ൽ ഫോർട്ട സെൻറ് മൈക്കേൾ എന്ന പേരിൽ ഇവിടെ ഒരു യു.എസ്. സൈനിക കേന്ദ്രം സ്ഥാപിക്കപ്പെട്ടു.
1897 ലെ ഗോൾഡ് റഷിന്റെ കാലത്ത് യൂക്കോൺ അഴിമുഖത്തുകൂടി (40 മൈൽ തെക്കുപടിഞ്ഞാറായുള്ള) അലാസ്കൻ ഉൾനാടുകളിലേയ്ക്കു പ്രവേശിക്കുനുള്ള കവാടമായിരുന്നു ഫോർട്ട് സെന്റ് മൈക്കേൾ.
ഗോൾഡ് റഷിന്റെ കാലത്ത് ഏകദേശം 10,000 ആളുകൾ ഇവിടെയുണ്ടയിരുന്നതായി രേഖപ്പെടുത്തിയിരിക്കുന്നു.
സെന്റ് മൈക്കേൾ പാശ്ചാത്യനാടുകളിൽ നിന്നുള്ള സാധനങ്ങള്ക്കു പകരമായി നേറ്റീവ് ഇന്ത്യാക്കാർ അവരുടെ സാധനങ്ങൾ കൈമാറ്റം ചെയ്തിരുന്ന പ്രധാന കച്ചവട സ്ഥലം കൂടിയായിരുന്നു ഇത്.
സെന്റ് മൈക്കിളിലെ ഇന്നത്തെ ജനത കൂടുതലും യുപിക് വിഭാഗത്തിൽപ്പെട്ട നേറ്റീവ് ഇന്ത്യൻസാണ്.
റഷ്യൻ കച്ചവടക്കാരുടെ ചില അനന്തരഗാമികളും ഇവിടുത്തെ താമസക്കാരായിട്ടുണ്ട്.
മൈക്കേൾ ദ്വീപിന്റെ കിഴക്കു ഭാഗത്തായി, നോർട്ടൺ സൌണ്ടിന്റെ തെക്കുകിഴക്കേ അറ്റത്തായി സ്ഥിതി ചെയ്യുന്ന സെന്റ് മൈക്കേൾ പട്ടണം സ്ഥിതി ചെയ്യുന്ന അക്ഷാംശ രേഖാംശങ്ങൾ 63°28′43″N 162°02′14″W ﻿ / ﻿ 63.478526°N 162.037123°W ﻿ / 63.478526; -162.037123
യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുകൾ പ്രകാരം പട്ടണത്തിന്റെ ആകെ വിസ്തൃതി 28.1 square miles (73 km 2 ) ആണ്.
ഇതിൽ 21.8 square miles (56 km 2 ) കരഭാഗവും ബാക്കിയുള്ള 6.3 square miles (16 km 2 ) ഭാഗം (22.40%) വെള്ളവുമാണ്.
2000 ലെ യു.എസ് സെൻസസ് അലുസരിച്ച്, ഇവിടെ 368 ആളുകളും, 90 ഗൃഹസമുഛയങ്ങളും, 65 കുടുംബങ്ങളും പട്ടണത്തിൽ ഉള്ളതായി കണ്ടെത്തി.
പട്ടണത്തില ജനസാന്ദ്രത ഓരെ സ്ക്വയർ മൈലിനും (6.5/km²) 16.9 പേരാണ്.
93 പാർപ്പിട കേന്ദ്രങ്ങളുടെ ശരാശിര സാന്ദ്രത 4.3 പെർ സ്കയർ മൈലാണ് (1.6/km²).
പട്ടണത്തിൽ അധിവസിക്കുന്നവരും വർഗ്ഗം തിരിച്ചു കണക്കാക്കുകയാണെങ്കിൽ 6.79% വെള്ളക്കാരും , 92.66% നേറ്റീവ് ഇന്ത്യൻസും 0.54% രണ്ടോ മൂന്നോ വർഗ്ഗങ്ങളിലുള്ളവരുമാണ്.
ജനങ്ങളിലെ 0.27% ഹിസ്പാനിക് അല്ലെങ്കിൽ ലാറ്റിനൊ വംശക്കാരാണ്.
അവലംബം ↑ ↑ 1 2 ↑ ↑
സെന്റ് മേരീസ് ഫൊറോന പള്ളി, കൊരട്ടി ഇംഗ്ലീഷ് വിലാസം https://ml.wikipedia.org/wiki/Korattymuthy
ചാലക്കുടി പട്ടണത്തിൽ നിന്ന് ആറുകിലോമീറ്റർ അകലെ കൊരട്ടിയിലാണ് അഭിനവ ലൂർദ് എന്നറിയപ്പെടുന്ന പ്രസിദ്ധമായ കൊരട്ടി മുത്തിയുടെ പള്ളി സ്ഥിതി ചെയ്യുന്നത്.
കൊരട്ടിപ്പള്ളി എന്ന പേരിൽ പള്ളിയും കൊരട്ടിമുത്തി എന്ന പേരിൽ ഇവിടുത്തെ മാതാവും അറിയപ്പെടുന്നു.
കൊരട്ടി, മുത്തി എന്നീ പേരുകൾ പള്ളിക്ക് പുരാതനകാലത്തെ ബുദ്ധമതവും ദ്രാവിഡസംസ്കാരവുമായുള്ള അഭേദ്യമായ ബന്ധം വിളിച്ചറിയിക്കുന്നു.
സിറോ മലബാർ സമൂഹത്തിന്റെ ഈ പള്ളി 1381 ലാണ് സ്ഥാപിച്ചത് എന്ന് കരുതപ്പെടുന്നു എങ്കിലും അറിയപ്പെടുന്ന രേഖകൾ ശക്തൻ തമ്പുരാന്റെ കാലഘട്ടത്തിലേതു മാത്രമാണ്.
പൂവൻകുല നേർച്ച , മുട്ടിലിഴയൽ നേർച്ച എന്നിവ ഇവിടുത്തെ പ്രധാന നേർച്ചകളാണ്.
ഒക്ടോബർ മാസം അവസാനം വരെ നീണ്ടു നിൽക്കുന്ന ഇവിടുത്തെ തിരുനാൾ ആഘോഷങ്ങൾ ഒക്ടോബർ മാസം രണ്ടാംവാരം മുതലാണ് ആരംഭിക്കുന്നത്.
പൂവൻ കുല മാതാവ് എന്നും കൊരട്ടിമുത്തി അറിയപ്പെടുന്നു .
വേളാങ്കണ്ണിക്കു ശേഷം പരിശുദ്ധ മാതാവിന്റെ പേരിൽ ഉള്ള മരിയൻ  തീർഥാടന കേന്ദ്രങ്ങളിൽ   രണ്ടാം സ്ഥാനമാണ് കൊരട്ടിപ്പള്ളിക്കുള്ളത്.
കേരളത്തിലെ ഏറ്റവും വലിയ മരിയൻ തീർത്ഥാടന കേന്ദ്രവും ഇതു തന്നെ.
എല്ലാവർഷവും ദശലക്ഷക്കണക്കിന് ഭക്തർ ഇവിടം സന്ദർശിക്കാനെത്തുന്നു .
എല്ലാ ദിവസവും പ്രധാനം ആണെങ്കിലും കൊരട്ടിമുത്തിയോടുള്ള നൊവേന ഉള്ള ശനിയാഴ്ച കൂടുതൽ തീർത്ഥാടകർ എത്താറുണ്ട് .
പള്ളിയുടെ നൂറ്റാണ്ടുകൾ പഴക്കം ഉള്ള മുൻഭാഗത്ത് ഉള്ള അത്ഭുത കൽ കുരിശ്ശ് ഒട്ടേറെ അത്ഭുത സിദ്ധി ഉള്ളതായി കണക്കാക്കി വരുന്നു.
ഐതിഹ്യം പള്ളിയുടെ പിൻഭാഗം
മേലൂരിലെ ഒരു കർഷകൻ പണ്ടൊരിക്കൽ മുത്തിക്ക് നേർച്ചയായി നൽകാൻ കൊണ്ടുവന്ന കായക്കുല ജന്മി തട്ടിയെടുത്തുവെന്നും പിന്നീട് ജന്മിക്കുണ്ടായ അസുഖം മാറാൻ മുത്തിക്ക് നേർച്ച നൽകിയെന്നുമാണ് നേർച്ചയുമായി ബന്ധപ്പെട്ടുള്ള ഐതിഹ്യം .
ഐതീഹ്യം ഇങ്ങനെ : കൊരട്ടിക്കടുത്ത മേലൂരിൽ നിന്നുള്ള ഒരു തീർഥാടകൻ കൊരട്ടി മുത്തിക്ക് വഴിപാടായി പൂവൻ വാഴപ്പഴം എന്ന പ്രത്യേക ഇനം വാഴപ്പഴത്തിന്റെ കുല ചുമന്നുകൊണ്ടുപോകുന്നതായിരുന്നു.
അയാൾക്ക്  വഴിയിൽ വിശന്നുവലഞ്ഞ ഒരാൾ ഇരിക്കുന്ന നെൽവയലിലൂടെ കടന്നുപോകേണ്ടി വന്നു.
അവിടെ ഇരുന്നിരുന്ന ആൾ ആ സ്ഥലത്തെ പ്രമാണി ആയിരുന്നു.
വാഴക്കുല കണ്ടപ്പോൾ തീർത്ഥാടകനോട് രണ്ട് വാഴപ്പഴം നൽകാൻ ആവശ്യപ്പെട്ടു.
കൊരട്ടിമുത്തിക്ക് സമർപ്പിക്കാൻ ഉള്ള വഴിപാടാണെന്ന് വിശദീകരിച്ച് തീർഥാടകൻ വിസമ്മതിച്ചു.
എന്നാൽ അയാൾ ബലമായി കുട്ടയിൽ നിന്ന് രണ്ട് വാഴപ്പഴം പുറത്തെടുത്ത് തിന്നു.
വാഴപ്പഴം കഴിച്ചയുടനെ ആ മനുഷ്യൻ വയറുവേദനയോടെ പുളയാൻ തുടങ്ങി.
മരുന്നുകൾക്ക് വേദന സുഖപ്പെടുത്താൻ കഴിഞ്ഞില്ല, അത് ദൈവികമായ ഇടപെടലാണെന്ന് ആ പ്രമാണി മനസ്സിലാക്കി; അദ്ദേഹം ഉടൻ തന്നെ കൊരട്ടി മുത്തിക്ക് വഴിപാടായി സ്വർണ്ണത്തിൽ തീർത്ത ഒരു പൂവൻകുല നിർമ്മിച്ച് നൽകി .
ഇത് ചെയ്ത നിമിഷം ആ നാട്ടു പ്രമാണിയുടെ വേദന കുറഞ്ഞു.
ആ നാട്ടു പ്രമാണി അദ്ദേഹത്തിന്റെ കുറെ സ്ഥലങ്ങൾ കൊരട്ടി മുത്തിയുടെ ദേവാലയത്തിനു ദാനം നൽകി അന്നുമുതൽ കൊരട്ടി മുത്തിക്ക് പൂവൻകുലയുമായി തീർഥാടകർ കേരളത്തിന്റെ നാനാഭാഗത്തുനിന്നും എത്തുന്നു.
അതിനാൽ കൊരട്ടിമുത്തി പൂവൻകുല മാതാവ് എന്ന് കൂടി അറിയപ്പെട്ടു.
കൊരട്ടി റെയിൽവേ സ്റ്റേഷൻ ഉണ്ടായതിനെ പറ്റിയും ഒരു ഐതിഹ്യമുണ്ട് .
കൊരട്ടി മുത്തിയുടെ വാർഷിക പെരുന്നാളിനും ഉത്സവത്തിനും ഇടയിൽ കൊരട്ടിയിൽ സ്റ്റോപ്പില്ലാത്ത ഒരു തീവണ്ടി കൊരട്ടിയിൽ എത്തിയപ്പോൾ നിഗൂഢമായി നിന്നു.
ഇത് മെക്കാനിക്കൽ തകരാറല്ലെന്ന് അവർ കണ്ടെത്തി, അവർക്ക് ട്രെയിൻ വീണ്ടും സ്റ്റാർട്ട് ചെയ്യാൻ കഴിഞ്ഞില്ല.
തുടർന്ന് യാത്രക്കാർ എല്ലാവരും ചേർന്ന് കൊരട്ടിമുത്തിയുടെ തിരുനാളിൽ സംബന്ധിക്കുകയും നേർച്ച കാഴ്ചകളും വഴിപാടുകളും സമർപ്പിക്കുകയും ചെയ്തു.
പിന്നീട് ഇവർ തിരിച്ചെത്തിയപ്പോൾ യാതൊന്നും ചെയ്യാതെ തന്നെ അത്ഭുതകരമായി യന്ത്രത്തകരാർ മാറി ട്രെയിൻ മുന്നോട്ടുപോകാൻ സാധിച്ചു.
ദൈവിക ഇടപെടൽ മനസ്സിലാക്കിയ അധികാരികൾ ഉടൻ തന്നെ കൊരട്ടിയിൽ റെയിൽവേ സ്റ്റേഷന് ക്രമീകരണങ്ങൾ ചെയ്തു; അങ്ങനെയാണ് ഇന്നത്തെ കൊരട്ടി അങ്ങാടി റെയിൽവേ സ്റ്റേഷൻ ഉണ്ടായത്.
കൊരട്ടിയിൽ നേരത്തെ പ്രവർത്തിക്കുകയും ആയിരക്കണക്കിന് പേർക്ക് ജോലി നൽകുകയും ചെയ്തിരുന്ന മധുര കോട്ട്സ് ഫാക്ടറിക്ക് സമാനമായ ഒരു വിസ്മയകരമായ കഥയുണ്ട്.
നിലവിൽ ഫാക്ടറി സ്ഥിതി ചെയ്യുന്ന പ്രദേശം വിമാനത്താവളമാക്കാനാണ് ആദ്യം പദ്ധതിയിട്ടിരുന്നത്.
വിമാനത്താവളത്തിനായുള്ള ജോലികൾ ദ്രുതഗതിയിൽ നടന്നിരുന്നുവെങ്കിലും കൈയിൽ ഒരു കുട്ടിയുമായി ഒരു നിഗൂഢ സ്ത്രീ ഒരു തരത്തിൽ അല്ലെങ്കിൽ മറ്റൊരു തരത്തിൽ നിർമാണത്തെ തടസ്സപ്പെടുത്തി തടസ്സപ്പെടുത്തി.
അധീകൃതർ പിന്നീട് വിമാനത്താവളം എന്ന പദ്ധതി ഉപേക്ഷിക്കുകയും പകരം  മധുര കോട്ട്സ് ഫാക്ടറി നിർമ്മിക്കുകയും രണ്ടായിരത്തിൽ ഏറെ പേർക്ക് പ്രത്യക്ഷമായും പരോക്ഷമായും  ചെയ്യുന്ന തരത്തിൽ തൊഴിൽ നൽകുന്ന രീതിയിലേക്ക് വളരുകയും ചെയ്തു.
മധുര കോട്ട്സ് ഫാക്ടറി ഇപ്പോൾ പ്രവർത്തിക്കുന്നില്ലെങ്കിലും ഇപ്പോൾ അവിടെ തൃശൂർ ഇൻഫോപാർക്ക് ,  കൊച്ചി ഇൻഫോപാർക്ക് നു കീഴിൽ പ്രവർത്തിച്ചു വരുന്നു.
അൻപതോളം ചെറുതും വലുതുമായ സോഫ്റ്റ്വെയർ കമ്പനികൾ ഇപ്പോൾ ഇവിടെ പ്രവർത്തിച്ചു ഒട്ടേറെ പേർക്ക് തൊഴിൽ നൽകുകയും കൊരട്ടിയുടെ വികസനത്തിൽ ചെറുതല്ലാത്ത പങ്ക് വഹിക്കുകയും ചെയ്യുന്നു.
പുരാതനകാലത്തെ ബുദ്ധവിഹാരമായിരുന്നു എന്ന് കരുതാൻ മുത്തി എന്ന സൂചകം ഉപയോഗിക്കുന്നുണ്ട്.
ഈ പള്ളി 1381 ലാണ് സ്ഥാപിച്ചത് എന്നു കരുതുന്നുണ്ട് എങ്കിലും അറിയപ്പെടുന്ന രേഖകൾ ശക്തൻ തമ്പുരാന്റെ കാലഘട്ടത്തിലേതു മാത്രമാണ് പെരുന്നാൾ
എല്ലാ വർഷവും ഒക്ടോബർ മാസത്തിൽ 10 നു ശേഷം വരുന്ന ഞായറാഴ്ചയാണ് തിരുനാൾ.
മാസാവസാനം വരെ നീണ്ടു നിൽകുന്ന പെരുന്നാൾ ആഘോഷം പ്രൗഢിയോടും ആചാരാനുഷ്ഠാനങ്ങളോടും കൂടി നടത്തുന്നു.
നാനാജാതി മതസ്ഥർ തിരുനാളിൽ പങ്കെടുക്കുന്നു.
എട്ടാമിടവും പതിനഞ്ചാമിടവും ആഘോഷിക്കാറുണ്ട്.
തീർത്ഥാടക ബാഹുല്യം നിമിത്തം  ഒക്ടോബർ ഒന്ന് മുതൽ മുപ്പത്തി ഒന്ന് വരെ ഇപ്പോൾ തിരുനാൾ ദിനങ്ങൾ ആയി തന്നെയാണ് കൊണ്ടാടുന്നത്.
ദീപാലങ്കാരങ്ങൾ , വെടിക്കെട്ട് എന്നിവ തിരുനാളിനു മാറ്റ് കൂട്ടുന്നു.
വളരെയധികം വാണിജ്യ വ്യവസായ , കരകൗശല  പ്രദർശനവും വിൽപ്പനയും , മറ്റു വിനോദ പരിപാടികളും ഇതോടൊപ്പം ഉണ്ടാകാറുണ്ട്.
കൊരട്ടി മുത്തിയുടെ അത്ഭുത രൂപം എഴുന്നള്ളിപ്പ്
എല്ലാ വർഷവും പ്രധാന തിരുനാൾ ദിവസം ഞായറാഴ്ചയാണ് കൊരട്ടിമുത്തിയുടെ അത്ഭുത രൂപം പുറത്തെടുത്ത് പൊതു വണക്കത്തിനായി വെക്കുന്നത്.
അതിരാവിലെ അഞ്ചു മണിക്ക് ആണ് സാധാരണയായി ഈ ചടങ്ങ് നടക്കുന്നത്.
ഒട്ടേറെ അനുഗ്രഹങ്ങൾ ചൊരിയുന്ന നിമിഷങ്ങൾ ആയി വിശ്വസിക്കപ്പെടുന്നതിനാൽ ആയിരങ്ങൾ ആണ് ഈ ചടങ്ങിന് സാക്ഷ്യം വഹിക്കാൻ ദൂരദിക്കുകളിൽ നിന്നും തലേദിവസം തന്നെ പള്ളിക്കകത്ത് സ്ഥാനം പിടിക്കുന്നത്.
അൾത്താരയിൽ സ്ഥാപിച്ചിട്ടുള്ള കൊരട്ടിമുത്തിയുടെ തിരുസ്വരൂപം വൈദികർ പുറത്ത് എടുത്ത് എഴുന്നള്ളിച്ചു കൊണ്ട് വന്ന് പള്ളിയുടെ മുൻഭാഗത്ത് ഉള്ള തിരുസന്നിധിയിൽ പ്രതീഷ്‌ഠിക്കുന്നു.
ഭക്തർ നേർച്ച കാഴ്ചകൾ അർപ്പിക്കാൻ ഉള്ള സൗകര്യം തിരുസന്നിധിയിൽ ആണ് സജ്ജമാക്കാറുള്ളത്.
അന്ന് വൈകീട്ട് തിരുസന്നിധിയിൽ നിന്നും എടുത്തു തിരിച്ചു അൾത്താരയിൽ തന്നെ യഥാസ്ഥാനത്ത് വെക്കുന്നു.
മറ്റ് തിരുനാൾ ദിവസങ്ങളിൽ കൊരട്ടി മുത്തിയുടെ മറ്റു രൂപങ്ങൾ ആണ് തിരുസന്നിധിയിൽ വെക്കാറുള്ളത്.
പ്രധാന തിരുനാൾ , എട്ടാമിടം, പതിനഞ്ചാമിടം എന്നീ ദിവസങ്ങളിലെ ശനി , ഞായർ ദിവസങ്ങളിൽ പള്ളി ചുറ്റി പ്രദക്ഷിണം ഉണ്ടാകാറുണ്ട്.
പ്രധാന തിരുനാൾ ഞായറാഴ്ച നാലങ്ങാടി ചുറ്റി പ്രദക്ഷിണവും ഉണ്ട്.
തിരുനാൾ ദിനങ്ങളിൽ എട്ടാമിടത്തിന്റെ മുൻപത്തെ വെള്ളിയാഴ്ച , കൊരട്ടിമുത്തിയുടെ അനുഗ്രഹത്താൽ ലഭിച്ച പൈതങ്ങളെ കൊരട്ടിമുത്തിക്കു സമർപ്പിക്കുന്ന ചടങ്ങ് ഉണ്ടാകാറുണ്ട്.
പ്രധാന തിരുനാൾ ദിവസം ഞായറാഴ്ച ഹിന്ദു സമുദായത്തിൽ പെട്ട പാക്കനാർ സംഘം അവതരിപ്പിക്കുന്ന പാക്കനാർ പാട്ടു നടത്താറുണ്ട്.
തിരുനാളിന്റെ വരവറിയിച്ച് നാടുചുറ്റുന്ന സംഘം തിരുനാൾദിനത്തിൽ ഉച്ചയോടെ കിഴക്കേ നടയിലെത്തുന്നതോടെയാണ് പരമ്പരാഗത ചടങ്ങുകൾ ആരംഭിക്കുന്നത്.
മുത്തിയുടെ ചിത്രത്തിന്‌ മുന്നിൽ വിളക്ക് തെളിച്ചതിന് ശേഷമാണ് പാട്ടും നൃത്തവും മുടിയാട്ടവും ആരംഭിക്കാറ്.
തിരുനാൾദിനത്തിൽ രാവിലെ ആറ്റപ്പാടം വെളുത്തുപറമ്പിൽ ക്ഷേത്രത്തിൽ ഒന്നിച്ചുകൂടിയാണ് സംഘം പള്ളിയിലേക്ക് പുറപ്പെടുന്നത്.
നേർച്ച വഴിപാടുകൾ തുലാഭാരം
ഹിന്ദു ക്ഷേത്രങ്ങളിൽ കാണപ്പെടുന്ന ഒരു ആചാരമായ തുലാഭാരം ഇവിടെ ഉണ്ട്.
ഒരുവന്റെ ശരീരഭാരത്തിനു തത്തുല്യമായ ഭാരം അനുസരിച്ചുള്ള വസ്തുക്കൾ പള്ളിക്ക് നൽകുന്നു.
ഇവിടെ ഇവിടുത്തെ പ്രധാന നേർച്ച ആയ പൂവൻ വാഴപ്പഴം കൊണ്ടുള്ള തുലാഭാരം നേർച്ച ആണ് സാധാരണയായി ഉള്ളത്.
കുട്ടികൾക്കും മുതിർന്നവർക്കും ഒരു പോലെ തന്നെ പൂവൻപഴം തുലാഭാരം നേർച്ച കഴിക്കാറുണ്ട്.
ഭജന
നിരാഹാരമിരുന്ന് പള്ളിയിൽ ഭജന പാടാനിരിക്കുന്നത് തെറ്റു കുറ്റങ്ങൾക്കുള്ള മാപ്പപേക്ഷയായും കൊരട്ടിമുത്തിയുടെ അനുഗ്രഹ പ്രാപ്തത്തിനായും ചെയ്തുവരുന്നു നീണ്ടൽ നേർച്ച
പാപ പരിഹാരത്തിനായി മുട്ടിലിഴയൽ പ്രദക്ഷിണമാണിത്.
പള്ളിയുടെ പ്രധാന കവാടം മുതൽ കൊരട്ടിമുത്തിയുടെ തിരുസ്വരൂപം വരെയാണ് മുട്ടിലിഴയൽ പ്രദക്ഷിണം ചെയ്യുന്നത് .
ചിലർ പള്ളിയുടെ മുൻഭാഗത്ത് ഉള്ള അത്ഭുത കൽ കുരിശു മുതൽ മുട്ടിന്മേൽ നേർച്ച കഴിക്കാറുണ്ട് പൂവൻകുല
കൊരട്ടിമുത്തിയുടെ വളരെ പ്രധാനപ്പെട്ട നേർച്ചയാണിത്.
ഭക്തന്മാർ അവർക്ക് കിട്ടാവുന്നതിൽ വച്ചേറ്റവും വലിയ പൂവൻകുലപ്പഴം സമർപ്പിക്കുന്നു.
ജീവിതാഭിവൃദ്ധിക്കായാണ് ഇത് ചെയ്യുന്നത്.
കൊരട്ടി മുത്തിയോടുള്ള പ്രാർത്ഥന
നന്മ നിറഞ്ഞ കന്യകേ, ദയവുള്ള മാതാവേ, കൊരട്ടി മുത്തി, ഞാൻ എൻറെ ശരീരവും, ആത്മാവും, ചിന്തകളും, പ്രവർത്തികളും, ജീവിതവും, മരണവും നിന്നിൽ ഭരമേല്പ്പിക്കുന്നു.
ഓ അമ്മെ, കൊരട്ടിമുത്തി, അങ്ങ് കൈകളിലേന്തിയ ഞങ്ങളുടെ കർത്താവായ ഉണ്ണി യേശുവിൻറെ അനുഗ്രഹത്തിൽ എല്ലാ പ്രലോഭനങ്ങളിൽ നിന്നും എന്നെ മോചിപ്പിക്കണമേ.
അങ്ങയുടെ പുത്രനും എൻറെ ദൈവവുമായ യേശുവിൻറെ കൃപയും അനുഗ്രഹവും എനിക്ക് ലഭ്യമാക്കണമേ.
ഓ മറിയമേ കൊരട്ടിമുത്തി, ഏതിനെക്കാളും ഉപരിയായി പൂർണ ഹൃദയത്തോടെ ഞാൻ അങ്ങയെ സ്നേഹിക്കുന്നു.
ഓ എൻറെ കൊരട്ടിമുത്തി ദൈവമാതാവേ, എനിക്ക് എല്ലാ അനുഗ്രഹങ്ങളും പ്രദാനം ചെയ്യണമേ.
എൻറെ എല്ലാ അപേക്ഷകളും, വിശിഷ്യ ( ആവശ്യം പറയുക ..................) അങ്ങയുടെ പുത്രനായ യേശുവിൻറെ അനുഗ്രഹത്താൽ സാധിച്ചുതരുവാനും സഹായിക്കണമേ.
അമ്മേൻ.
പരിശുദ്ധ അമ്മെ കൊരട്ടിമുത്തി, ഞങ്ങൾക്കുവേണ്ടി അപേക്ഷിക്കണമേ.
( 10 പ്രാവശ്യം ചൊല്ലുക  ഒരു ശനിയാഴ്ച മുതൽ ഒൻപതാമത്തെ ശനിയാഴ്ച വരെ എല്ലാ ദിവസവും (64 ദിവസം) ചൊല്ലുന്നത് നന്നായിരിക്കും) ചിത്രശാല കൊരട്ടി മുത്തിയുടെ തീർത്ഥാടന കേന്ദ്രം പെരുന്നാൾ സമയത്തെ തോരണങ്ങളുമായി കൊടിമരം തുലാഭാര കൗണ്ടർ പൂവൻ കുല നേർച്ചനേരാനെത്തിയവർ മരിയൻ വീഥി കൊരട്ടിമുത്തിയുടെ രൂപം പള്ളിയിൽ കൽവിളക്ക് കൊരട്ടി മുത്തിയുടെ അത്ഭുത രൂപം എഴുന്നള്ളിപ്പ് അവലംബം ↑ http://malayalam.webdunia.com/spiritual/religion/placespilgrimage/1110/25/1111025017_1.htm ↑ ↑ ↑ ↑ ↑ ↑ ↑ കൊരട്ടിമുത്തിയുടെ അനുഗ്രഹം തേടി ആയിരങ്ങൾ ↑ ↑ http://lsgkerala.in/korattypanchayat/history/%5Bപ്രവർത്തിക്കാത്ത+കണ്ണി%5D ↑ ↑ ↑ കൊരട്ടി മുത്തിയുടെ തിരുനാൾ: പൂവൻകായക്കുലകളെത്തി ↑ ↑ {{ cite web }} : Check date values in: | access-date= ( help ) Koratty Muthy Thirunaal എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സെന്റ് മേരീസ് ദ്വീപുകൾ
കർണ്ണാടകയിലെ ഉഡുപ്പിയിലെ മാൽപെ തീരത്തുനിന്നും മാറി, അറബിക്കടലിൽ സ്ഥിതി ചെയ്യുന്ന നാലു ചെറു ദ്വീപുകൾ ചേർന്ന ദ്വീപസമൂഹമാണ് സെന്റ് മേരീസ് ദ്വീപുകൾ .
കോളംനാർ രീതിയിലുള്ള ബാസൾട്ടിക് ലാവയുടെ ഭൗമരൂപാന്തരത്തിന്റെ (ചിത്രം) പേരിലാണ് ഈ ദ്വീപ് അറിയപ്പെടുന്നത്.
ശാസ്ത്രപഠനങ്ങൾ സൂചിപ്പിക്കുന്നതനുസരിച്ച്, മഡഗാസ്കർ ഇന്ത്യയുമായി ചേർന്ന് നിന്നിരുന്നതിന്റെ ഫലമായി ആ കാലഘട്ടത്തിൽ, ഭൂവല്കത്തിനിടയിലുള്ള മാഗ്മ ഉപരിതലത്തിലെ അന്തരീക്ഷവുമായി പ്രവർത്തിച്ചതിന്റെ ഫലമായാണ് സെന്റ് മേരീസ് ദ്വീപുകളിലെ ബാസൾട്ട് രൂപം കൊണ്ടിരിക്കുന്നത്.
ഏകദേശം 88 ദശലക്ഷം വർഷങ്ങൾക്കു മുമ്പാണ് മഡഗാസ്കർ ഇന്ത്യൻ ഭൂപ്രദേശത്തിൽ നിന്ന് വേർപ്പെട്ടു പോയതെന്ന് കരുതുന്നു.
കർണ്ണാടക സംസ്ഥാനത്തിലെ നാലു ജിയോളിക്കൽ മൊനുമെന്റികളിലൊന്നാണ് ഈ ദ്വീപുകൾ.
ഇന്ത്യയിലെ 26 ജിയോളിക്കൽ മൊനുമെന്റികളിലൊന്നായി 2001-ൽ ജിയോളിക്കൽ സർവ്വെ ഓഫ് ഇന്ത്യ ഇതിനെ പ്രഖ്യാപിച്ചു.
ജിയോ ടൂറിസത്തിന്റെ പ്രധാന കേന്ദ്രമായാണ് ഇതിനെ പരിഗണിക്കുന്നത്.
അവലംബം പുറത്തേക്കുള്ള കണ്ണികൾ St. Mary's Islands എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Udupi: St Mary's Islands – Nature at its Resplendent Best
സെന്റ് മേരീസ് സി.ജി.എച്ച്.എസ്.എസ്. എറണാകുളം ഇംഗ്ലീഷ് വിലാസം https://ml.wikipedia.org/wiki/St.
_Mary%27s_CGHSS,_Ernakulam
കൊച്ചി നഗരഹൃദയത്തിൽ സ്ഥിതിചെയ്യുന്ന ഒരു വിദ്യാഭ്യാസ സ്ഥാപനമാണ് സെന്റ് മേരീസ് കോൺവന്റ് ഗേൾസ് ഹയർ സെക്കൻഡറി സ്കൂൾ ( സെന്റ് മേരീസ് സിജിഎച്ച്എസ് സ്കൂൾ ).
എറണാകുളം മാർക്കറ്റിനോടു ചേർന്നാണ് സ്കൂൾ സ്ഥിതി ചെയ്യുന്നത്.
1920-ലാണ് ഇംഗ്ലിഷ് മീഡിയം സ്കൂൾ ആരംഭിച്ചത്.
എറണാകുളം രൂപതാ അധ്യക്ഷനായിരുന്ന മാർ ലൂയിസ് പഴയപറമ്പിൽ സ്കൂൾ സ്ഥാപിക്കാൻ മുൻകൈ എടുത്തു.
1919-ൽ തുടങ്ങാൻ അനുമതി ലഭിച്ച സ്കൂളിന് 1920-ൽ തറക്കല്ലിട്ടു.
എൽപി സ്കൂളാണ് ആദ്യം ആരംഭിച്ചത്.
ജൂൺ മാസത്തിൽ അദ്ധ്യയനം ആരംഭിച്ചു.
1934-ൽ ഹൈസ്കൂളായി ഉയർത്തി.
മിസിസ് എ.എ. ഐസക്ക്, സിസ്റ്റർ കൊച്ചുത്രേസ്യ എന്നിവരായിരുന്നു സ്കൂളിന്റെ ആദ്യ ഭരണാധികാരികൾ.
1930-ൽ നിർധനരായ പെൺകുട്ടികളുടെ സുരക്ഷിതത്വത്തിനും ക്ഷേമത്തിനുമായി ബാലികാരാം സ്ഥാപിച്ചു.
1940-ൽ ബോർഡിങും 1945-ൽ നഴ്സറിയും ആരംഭിച്ചു.
കേരള വിദ്യാഭ്യാസ നിയമം നിലവിൽ വന്നതോടെ ഇംഗ്ലിഷ് മീഡിയം മലയാളം മീഡിയമാക്കി.
എന്നാൽ സമാന്തരമായി ഇംഗ്ലിഷ് വിദ്യാഭ്യാസവും ആരംഭിച്ചു.
2000-ൽ ഹയർ സെക്കണ്ടറി ആയി ഉയർത്തി.
ഇപ്പോൾ ഓരോ ക്ലാസിനും 4 ഡിവിഷൻ ഇംഗ്ലീഷും 1 ഡിവിഷൻ മലയാളവും മീഡിയം ആണ്.
7-ാം ക്ലാസ് വരെയാണ് ആൺകുട്ടികൾക്ക് ഇവിടെ പഠിക്കാൻ സാധിക്കുന്നത്.
കേരളത്തിൽ ഏറ്റവുമധികം ജൂത വിദ്യാർത്ഥികൾ ഇവിടെ വിദ്യാഭ്യാസം നേടിയിട്ടുണ്ട്.
2020-ൽ 1870 വിദ്യാർഥികൾ സ്കൂളിൽ പഠിച്ചു.
1945-ൽ വിശുദ്ധ അൽഫോൻസാമ്മ , 1963-ൽ മദർ തെരേസ എന്നിവർ സ്കൂൾ സന്ദർശിച്ചിട്ടുണ്ട്.
പൂർവ്വ വിദ്യാർഥിയായിരുന്ന മുത്തുമണി സോമസുന്ദരം ഇവിടെ വിദ്യാർത്ഥിയായിരുന്നു.
അവലംബം മെട്രോ മനോരമ, കൊച്ചി എഡിഷൻ, 2020 ഫെബ്രുവരി 5.
സെന്റ് മേരീസ് പള്ളി, ചെന്നൈ ഇംഗ്ലീഷ് വിലാസം https://ml.wikipedia.org/wiki/St.
_Mary%27s_Church,_Chennai
ചെന്നൈ സെന്റ്.
ജോർജ് കോട്ടയിലുള്ള സെന്റ് മേരീസ് പള്ളി ( Tamil : புனித மேரி தேவாலயம்), സൂയസിന്റെ കിഴക്കുള്ളതിൽ വെച്ച് ഏറ്റവും പഴക്കം ചെന്ന ആംഗ്ലിക്കൻ പള്ളിയും, ഇൻഡ്യയിലെ ഏറ്റവും പഴക്കം ചെന്ന ഇംഗ്ലീഷ് കെട്ടിടങ്ങളിൽ ഒന്നുമാണ്.
കിഴക്കിന്റെ വെസ്റ്റ്മിനിസ്റ്റർ ആബീ ' എന്നും ഈ പള്ളി അറിയപ്പെടുന്നു. അവലംബം പുറത്തേക്കുള്ള കണ്ണികൾ St. Mary's Church (Fort St. George) എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ദ സൗണ്ട് ഓഫ് മ്യൂസിക്
1965-ൽ പുറത്തിറങ്ങിയ ഒരു വിഖ്യാത അമേരിക്കൻ സംഗീത ചലച്ചിത്രമാണ് ദ സൌണ്ട് ഓഫ് മ്യൂസിക് .
റോബർട്ട് വൈസ് നിർമ്മാണവും സംവിധാനവും ചെയ്ത ചിത്രത്തിൽ  ജൂലി ആൻഡ്രൂസ്, ക്രിസ്റ്റഫർ പ്ലംമെർ എന്നിവർ മുഖ്യവേഷത്തിലെത്തുന്നു.
റിച്ചാർഡ് റോഡ്ഗേർസിന്റെ സംഗീതത്തിൽ ഓസ്കർ ഹാമ്മർസ്റ്റൈൻ II എഴുതി 1959 ൽ പുറത്തിറങ്ങിയ ഇതേ പേരോടുകൂടിയ സംഗീത നാടകത്തിന്റെ ചലച്ചിത്രാവിഷ്കാരമാണ് ഈ ചലച്ചിത്രം.
കന്യാസ്ത്രീയാകാൻ പഠിക്കുന്ന ഒരു യുവതി വിഭാര്യനായ ഒരു നാവിക ഉദ്യോഗസ്ഥന്റെ ഏഴ് കുട്ടികളെ നോക്കാൻ 1938 ൽ ഓസ്ട്രിയയിലെ സാൽസ്ബുർഗിൽ എത്തുന്നതും തുടർന്നു നടക്കുന്ന സംഭവങ്ങളുമാണ് ചിത്രത്തിന്റെ ഇതിവൃത്തം.
അഞ്ച് ഓസ്കാർ പുരസ്കാരങ്ങൾ നേടിയ ചിത്രം അക്കാലത്തെ ഏറ്റവും വലിയ സാമ്പത്തിക വിജയം നേടിയ ചിത്രമാണ്.
1938-ൽ സാൽസ്‌ബർഗിലെ നോൺബെർഗ് ആബിയിൽ കന്യാസ്ത്രീയാകാൻ പഠിക്കുന്ന സ്വതന്ത്രമനസ്സുള്ള ഒരു ഓസ്ട്രിയൻ യുവതിയാണ് മരിയ.
അവളുടെ യുവത്വത്തിന്റെ ആവേശവും അച്ചടക്കമില്ലായ്മയും ചില ആശങ്കകൾ ഉളവാക്കുന്നു.
റിട്ടയേർഡ് നാവിക ഉദ്യോഗസ്ഥനായ ക്യാപ്റ്റൻ ജോർജ്ജ് വോൺ ട്രാപ്പിന്റെ വില്ലയിലേക്ക് മദർ അബ്ബസ്, മരിയയെ തന്റെ ഏഴ് മക്കളായ ലിസൽ, ഫ്രെഡറിക്, ലൂയിസ, കുർട്ട്, ബ്രിജിറ്റ, മാർട്ട, ഗ്രെറ്റിൽ എന്നിവരെ ഗവർണറായി അയയ്ക്കുന്നു.
ഭാര്യയുടെ മരണത്തെത്തുടർന്ന് കണിശമായ സൈനിക അച്ചടക്കം ഉപയോഗിച്ചാണ് ക്യാപ്റ്റൻ ഒറ്റയ്ക്ക് മക്കളെ വളർത്തുന്നത്.
കുട്ടികൾ ആദ്യം മോശമായി പെരുമാറിയെങ്കിലും, മരിയ ദയയോടെയും ക്ഷമയോടെയും പ്രതികരിക്കുന്നു, താമസിയാതെ കുട്ടികൾ അവളെ വിശ്വസിക്കുകയും ബഹുമാനിക്കുകയും ചെയ്യുന്നു.
ക്യാപ്റ്റൻ വിയന്നയിലായിരിക്കുമ്പോൾ, മരിയ കുട്ടികൾക്കുള്ള കളിവസ്ത്രങ്ങൾ മാറ്റാനുള്ള ഡ്രെപ്പുകളിൽ നിന്ന് ഉണ്ടാക്കുന്നു.
അവൾ അവരെ സാൽസ്ബർഗിനും ചുറ്റുമുള്ള പർവതങ്ങൾക്കും ചുറ്റും കൊണ്ടുപോയി, എങ്ങനെ പാടണമെന്ന് അവരെ പഠിപ്പിക്കുന്നു.
ബറോണസ് എൽസ ഷ്രെഡർ എന്ന ധനികയായ സാമൂഹിക പ്രവർത്തകനും അവരുടെ പരസ്പര സുഹൃത്ത് "അങ്കിൾ" മാക്‌സ് ഡിറ്റ്‌വെയ്‌ലറുമൊത്ത് ക്യാപ്റ്റൻ വില്ലയിലേക്ക് മടങ്ങുമ്പോൾ, മരിയയും കുട്ടികളും അവരെ സ്വാഗതം ചെയ്യുന്നു, തടാകത്തിൽ ബോട്ട് സവാരി നടത്തി മടങ്ങുന്ന മരിയയും കുട്ടികളും അവരുടെ ബോട്ട് മറിഞ്ഞപ്പോൾ അവസാനിക്കുന്നു.
തന്റെ കുട്ടികളുടെ വസ്ത്രങ്ങളിലും പ്രവർത്തനങ്ങളിലും അതൃപ്തനായ മരിയയുടെ വികാരാധീനമായ അഭ്യർത്ഥന, അവൻ തന്റെ കുട്ടികളോട് കൂടുതൽ അടുക്കാൻ, ക്യാപ്റ്റൻ അവളോട് ആശ്രമത്തിലേക്ക് മടങ്ങാൻ കൽപ്പിക്കുന്നു.
അപ്പോഴാണ് വീടിനുള്ളിൽ നിന്ന് പാട്ട് കേൾക്കുന്നത്, തന്റെ കുട്ടികൾ ബറോണസിന് വേണ്ടി പാടുന്നത് കണ്ട് അയാൾ അമ്പരന്നു.
വികാരം നിറഞ്ഞ, ക്യാപ്റ്റൻ തന്റെ കുട്ടികളോടൊപ്പം, വർഷങ്ങൾക്ക് ശേഷം ആദ്യമായി പാടുന്നു.
അവൻ മരിയയോട് ക്ഷമ ചോദിക്കുകയും അവളോട് താമസിക്കാൻ ആവശ്യപ്പെടുകയും ചെയ്യുന്നു.
കുട്ടികളുടെ ആലാപനത്തിൽ ആകൃഷ്ടനായ മാക്സ്, വരാനിരിക്കുന്ന സാൽസ്ബർഗ് ഫെസ്റ്റിവലിൽ അവരെ ഉൾപ്പെടുത്താൻ നിർദ്ദേശിക്കുന്നു, എന്നാൽ തന്റെ കുട്ടികളെ പരസ്യമായി പാടാൻ അനുവദിക്കാത്തതിനാൽ ക്യാപ്റ്റൻ ഈ നിർദ്ദേശം ഉടൻ നിരസിച്ചു.
എന്നിരുന്നാലും, വില്ലയിൽ ഒരു വലിയ പാർട്ടി സംഘടിപ്പിക്കാൻ അദ്ദേഹം സമ്മതിക്കുന്നു.
പാർട്ടിയുടെ രാത്രി, ബോൾറൂമിൽ ഔപചാരികമായ വസ്‌ത്രധാരികളായ അതിഥികൾ, മരിയയും കുട്ടികളും ഗാർഡൻ ടെറസിൽ നിന്ന് നോക്കുന്നു.
മരിയ പരമ്പരാഗത ലാൻഡ്‌ലർ നാടോടി നൃത്തം പഠിപ്പിക്കുന്നത് ക്യാപ്റ്റൻ ശ്രദ്ധിക്കുമ്പോൾ, അവൻ ചുവടുവെക്കുകയും മരിയയെ മനോഹരമായ ഒരു പ്രകടനത്തിൽ പങ്കാളിയാക്കുകയും ചെയ്തു, അത് അടുത്ത ആലിംഗനത്തിൽ കലാശിച്ചു.
അവളുടെ വികാരങ്ങളെക്കുറിച്ച് ആശയക്കുഴപ്പത്തിലായ മരിയ നാണംകെട്ട് പിരിഞ്ഞുപോകുന്നു.
പിന്നീട്, മരിയയോടുള്ള ക്യാപ്റ്റന്റെ ആകർഷണം ശ്രദ്ധിച്ച ബറോണസ്, മരിയയെ പരോക്ഷമായി ആശ്രമത്തിലേക്ക് മടങ്ങണമെന്ന് ബോധ്യപ്പെടുത്തി അവളുടെ അസൂയ മറയ്ക്കുന്നു.
ആബിയിൽ തിരിച്ചെത്തിയപ്പോൾ, ക്യാപ്റ്റനോടുള്ള വികാരം ഒഴിവാക്കാൻ മരിയ ഏകാന്തതയിൽ താമസിച്ചുവെന്ന് മദർ ആബെസ് അറിയുമ്പോൾ, അവളുടെ ജീവിതം അന്വേഷിക്കാൻ വില്ലയിലേക്ക് മടങ്ങാൻ അവൾ അവളെ പ്രോത്സാഹിപ്പിക്കുന്നു.
മരിയ വില്ലയിലേക്ക് മടങ്ങിയ ശേഷം, ബറോണസുമായുള്ള ക്യാപ്റ്റന്റെ വിവാഹനിശ്ചയത്തെക്കുറിച്ച് അവൾ മനസ്സിലാക്കുകയും പകരം ഒരു ഗവർണറെ കണ്ടെത്തുന്നത് വരെ താമസിക്കാൻ സമ്മതിക്കുകയും ചെയ്യുന്നു.
എന്നിരുന്നാലും, മരിയയോടുള്ള ക്യാപ്റ്റന്റെ വികാരങ്ങൾ മാറിയില്ല, തന്റെ വിവാഹനിശ്ചയം കഴിഞ്ഞ് ക്യാപ്റ്റൻ മരിയയെ വിവാഹം കഴിക്കുന്നു.